206 Salix tephrocarpa, 



prodit. Nunc autem foliis vetustioribus similitudo S. laurinae tam certo 

 exprimi videtur, ut de origine e S. laurina et S. cinerea vix longius 

 dubitare possim. Quodsi verum est, quod conieci, S. laurinam ortam 

 esse e S. caprea et S.Weigeliana, ista quae supra posui, satis bene 

 explicantur. Forsan haec forma originem suam debet ipsi horto Berolinensi, 

 ubi facile fieri potuit, ut ex coniunctione S. laurinae et S. cinereae 

 plantula enata sit atque dein perstiterit. Tamen, cum etS. laurinae origo 

 non extra omnem posita sit dubitationem, et huius formae origo non minus 

 hypothetica sit, nomen e parentibus iunctum inscribere non ausus, novum 

 nomen imponere malui, quod ita finxi, ut S. cinereae affinitatem significa- 

 ret. Cum autem forma valde insignis sit, omnino eam tacere nolui. 



